Lucius Tarquinius Collatinus

Familia 
Tarquinii avus Arruns fuit, frater Lucii Tarquinii Prisci, quinti regis Romanorum. Pater eius Egerius eratLivius, Ab urbe condita I 57. Nepos fuisse contra a Dionysio Halicarnassensi dicitur (Ant Rom IV,64) qui rationem temporum Lucii Pisonis sequebatur., qui a Tarquinio Prisco Collatiae oppido Latino praepositus eratLivius, Ab urbe condita I 38 et ita filio suo cognomen Collatino tradidit. Lucretiam in matrimonium duxit, filiam Spurii Lucretii Tricipitini, qui postea primus consul suffectus creatus est.


 De expulsione regis 
Sextus Tarquinius, filius Lucii Tarquinii Superbi regis, hospes in Tarquinii Collatini domum acceptus eius uxori vim attulit. Lucretia litteras de hoc crimine patri et marito dedit, qui cum Lucio Iunio Bruto et Publio Valerio Poblicola, qui omnes, postquam ad eam venerunt, Lucretiae iuraverunt, se poenas sceleris de Sexto et gente regia sumpturos. Qua spe contenta misera Lucretia  mortem sibi ipsa conscivitLivius, Ab urbe condita, I 58. Talis causa fuit, cur populus regem  Roma pelleret et Tarquinius Collatinus iniuriam uxoriam indignans regni abrogandi et populo libertatem reddendi cum ceteris coniuratis auctor fuit.

 De consulatu et exsilio 
Quapropter statim post reges exactos Collatinus simul cum Iunio Bruto consul factus est (primi consules Fastorum fuerunt). Mox tamen magistratum abdicare et Lavinium cum omnibus bonis in exsilium proficisci coactus est, sive ob solam invidiam nominis quod memoriam regis invisi revocabatSic Titus Livius II,2., sive quia filios sororis suae, Aquilios adulescentes, supplicio eripere conatus erat postquam interceptis litteris coniurationis adversus libertatem factae  manifesti rei , restituendi regni consilium cepisse convicti suntSic narrat Dionysius V,7-12 et Plut. Popl. VI.. Ita suspicionem populi in se ipsum  converterat Collatinus, eo magis quod alter consul Brutus de propriis filiis eidem crimini haerentibus supplicium sumpserat. Postea Lavinii quiete consenuit et privatus mortem obiit.

Fontes
Augustinus Hipponensis, de civitate Dei II.17.73.
Dionysius Halicarnassensis, libro quarto Antiquitatum Romanarum cap. 64-67 et 70-71 necnon libro quinto cap. 1-12.
 Florus, libro primo Epitomae rerum Romanarum, capitulo tertio.
Ovidius, libro secundo Fastorum 741-852.
Plutarchus, Vita  Poplicolae cap. I-VII.
Titus Livius, libro primo Ab Urbe condita capitibus 57-60 et libro secundo cap. 1-2.
 Valerius Maximus, libro sexto Factorum dictorumque memorabilium, 1,1 (de pudicitia).
De Viris Illustribus cap. IX.

 Notae 

Categoria:Mythologia Romana
Categoria:Nati saeculo 6 a.C.n.
Tarquinius Collatinus, Lucius
Categoria:Mortui saeculo 5 a.C.n.
Categoria:Consules